钦定古今图书集成/明伦汇编/氏族典/第363卷 > 《廖用贤尚友录》 > 任义
## 钦定古今图书集成/明伦汇编/氏族典/第363卷 > 《廖用贤尚友录》 > 任义

按《山西通志》：义，字时中，榆次人。天顺己卯举人，授南
阳府同知。有蠹政数世弗清者，一时划之殆尽，上清
军便宜五事，著《兵部条例》中。值汝邓饥，先度地为屋，
发粟以赈，民至如归，全活以万计。以不附权贵，归里
讲学授徒，从游及门者几百人，自号五云，人称为“五
云先生。”

===任鉴===按《万姓统谱》：“鉴，字自明，临颍人。成化丁丑进士，历都
御史。”